Thomas Young
Thomas Young (Milverton, 13. juni 1773. - London, 10. maj 1829.), engleski fizičar, ljekar i astronom. Bio je profesor na Royal Institutionu u Londonu, gdje je djelovao i kao liječnik. Objavio je mnoge radove iz fizike, medicine, astronomije, fiziologije, geofizike i drugih područja. U djelu "Skice i ekperimenti u vezi sa zvukom i svjetlošću" kritizira korpuskularnu teoriju svjetlosti i uvodi valnu teoriju. S pomoću valne teorije razjasnio je interferenciju svjetlosti. U pismu upućenom francuskom fizičaru F. Aragou postavlja hipotezu o tranverzalnoj prirodi valova svjetlosti. Dao je radove s područja teorije elasticiteta, pa se prema njemu modul elastičnosti naziva Youngovim modulom (konstanta proporcionalnosti između sile naprezanja i relativnog izduženja elastičnog tijela). Thomas Young je također studirao jezike i doprinio razjašnjavanju egipatskih hijeroglifa.